**Održavanje II. jesenskoga roka za upise na diplomske studije na Odsjeku za kulturu, medije i menadžment**

**Obavijest o održavanju II. razredbenoga roka (II. jesenski rok)**

**za upise na diplomske sveučilišne studije na Odsjeku za kulturu, medije i menadžment**

**na Akademiji za umjetnost i kulturu**

**Sveučilišta Josipa Jurja Strossmayera u Osijeku**

Prijave za II. razredbeni rok za upis studenta u I. godinu diplomskih studija održat će se za sljedeće studijske programe:

* Sveučilišni diplomski studij Mediji i odnosi s javnošću (jednopredmetni)

**-2 mjesta za izvanredne studente**

Sveučilišni diplomski studij Mediji i odnosi s javnošću mogu upisati:

1. sveučilišni prvostupnici koji su završili sveučilišni prijediplomski interdisciplinarni studij Kulturologije; smjer: Kulturalni menadžment, Medijska kultura i Knjižničarstvo te sveučilišni prvostupnici koji su završili sveučilišni prijediplomski studij Kultura, mediji i menadžment
2. sveučilišni prvostupnici koji su završili sveučilišni prijediplomski studij iz znanstvenog područja društvenih i humanističkih znanosti s nastavnim opterećenjem od najmanje 180 ECTS uz uvjet polaganja razlikovnih ispita;
3. prvostupnici koji su završili stručni prijediplomski studij iz znanstvenog područja društvenih i humanističkih znanosti s nastavnim opterećenjem od najmanje 180 ECTS uz uvjet polaganja razlikovnih ispita;

1. **Prijave za razredbeni postupak**

Prijave za razredbeni postupak za sveučilišne diplomske studije primaju se na Akademiji za umjetnost i kulturu u Osijeku u Uredu za studente, Trg Sv. Trojstva 3 (2. kat), Osijek, **do 8. listopada 2025. godine** putem Obrasca za prijavu razredbenog postupka koji se može dobiti u Uredu za studente ili na mrežnoj stranici <http://www.uaos.unios.hr/>.

Uz prijave kandidati prilažu:

* svjedodžbu o završenom sveučilišnom prijediplomskom interdisciplinarnom studiju Kulturologije ili o završenom prijediplomskom sveučilišnom studiju Kultura, mediji i menadžment s najmanje 180 ECTS bodova
* svjedodžbu o završenom stručnom prijediplomskom ili sveučilišnom prijediplomskom studiju iz područja društvenih ili humanističkih znanosti sa 180 ECTS bodova
* uvjerenje o završenom sveučilišnom prijediplomskom studiju ili dopunska isprava o studiju
* domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze *e-Građani*), Hrvat koji nije državljanin Republike Hrvatske mora donijeti dokaz o hrvatskoj narodnosti
* rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze *e-Građani*), strani državljanin mora donijeti potvrdu o državljanstvu određene države
* dokaz o uplati troškova razredbenog postupka u iznosu 40,00 eura, uplaćenih na žiro-račun Akademija za umjetnost i kulturu u Osijeku, Ulica Julija Knifera 1, 31 000 Osijek,  IBAN: HR7323600001102689236, s naznakom “za razredbeni postupak”.

Detaljnije obavijesti o prijavama i upisima kandidati mogu dobiti na Akademiji za umjetnost i kulturu u Uredu za studente, na adresi Trg Sv. Trojstva 3 (2. kat), Osijek ili na telefon +385 99 402 1812

2**. Razredbeni postupak**

Razredbeni postupak sastoji se od utvrđivanja rang-liste kandidata na temelju ukupne srednje ocjene ispita tijekom sveučilišnog prijediplomskog studija (zaokruženo na tri decimalna mjesta).

Rang-liste se utvrđuju za sveučilišni diplomski studij**Mediji i odnosi s javnošću** (jednopredmetni).

1. **Rang liste**

Prvi na listi je kandidat s najvećom ukupnom srednjom ocjenom ispita tijekom sveučilišnog prijediplomskog studija, a dalje slijedom ostali kandidati prema redoslijedu ostvarene ukupne srednje ocjene.

Lista kandidata, koji su stekli pravo upisa na sveučilišni diplomski studijMediji i odnosi s javnošću (jednopredmetni), objavit će se **10. listopada 2025. godine.**Rang-lista bit će objavljena na oglasnoj ploči i na mrežnim stranicama Akademije za umjetnost i kulturu u Osijeku.

1. **Upisi**

Upis kandidata provest će se **13. listopada 2025.**

Pravo upisa na redoviti ili izvanredni sveučilišni studij stječu kandidati prema postignutom mjestu na konačnoj rang-listi. Upisi se obavljaju nakon objavljivanja rezultata razredbenog postupka prema bodovnoj listi rezultata razredbenog postupka. Kandidati koji su stekli pravo na upis, a ne upišu se prema utvrđenom rasporedu, gube pravo na upis. Kandidati koji su stekli pravo upisa mogu se upisati u I. godinu sveučilišnog diplomskog studija samo u tekućoj akademskoj godini

1. **Razlikovni ispiti**

Ako kandidat nije završio sveučilišni prijediplomski studij Kulturologije, smjer Kulturalni menadžment, Medijska kultura ili Knjižničarstvo, sveučilišni prijediplomski studij Kultura, mediji i menadžment, povjerenstvo može procijeniti na osnovu prijepisa ocjena završenog prijediplomskog studija pristupnika da pristupniku nedostaju neke uvodne kompetencije za određene obavezne predmete propisane studijskim programom na diplomskoj razini. Povjerenstvo će izdati Odluku kojom pristupnika obavezuje da kroz određeni period savlada te nedostajuće kompetencije kroz sadržaj izbornih predmeta ponuđenih na samom studiju, a koji će se bodovati izvan obaveznih 120 ECTS-a tijekom predviđenog trajanja studija.

1. **Obavijesti**

Detaljnije obavijesti o upisima kandidati mogu dobiti u Uredu za studente Akademije za umjetnost i kulturu, na adresi Trg Sv. Trojstva 3 (2. kat), Osijek ili na telefon +385 99 402 1812 radnim danima u razdoblju od 8:00 do 14:00 sati.